राष्ट्रिय भलिबलमा पुलिस विजयी
सुनसरीको इनरुवामा जारी रात्रिकालीन तेस्रो मेयर कप राष्ट्रिय भलिबल प्रतियोगितामा विभागीय टोली नेपाल पुलिस क्लब विजयी भएको छ । सोलुखुम्बु भलिबल टिमलाई सोझो सेटमा पराजित गर्दै विजयी भएको हो ।
सुनसरी — सुनसरीको इनरुवामा जारी रात्रिकालीन तेस्रो मेयर कप राष्ट्रिय भलिबल प्रतियोगितामा विभागीय टोली नेपाल पुलिस क्लब विजयी भएको छ । सोलुखुम्बु भलिबल टिमलाई सोझो सेटमा पराजित गर्दै विजयी भएको हो ।शान्तिदीप नेपाल र इनरुवा नगरपालिकाद्वारा संयुक्त रूपमा आयोजित प्रतियोगिता महेन्द्र चोकको कोर्टमा जारी छ । खेलमा पुलिसले २५–१९, २५–१५ र २५–१४ को स्कोर गर्दै जित निकालेको हो । खेलमा म्यान अफ द म्याच विजयी टिम पुलिसका झनक सिंह घोषित भए । दोस्रो खेल भने झापा अनुपस्थित भएपछि आयोजक टिमले बाई पाएर सोझै तेस्रो चरणमा प्रवेश गरेको छ । प्रतियोगितामा तीन विभागीय टोलीसहित ८ टिमको सहभागिता छ ।